హెర్బాలైఫ్‌
హెర్బాలైఫ్‌ ఇంటర్నేషనల్‌ అనేది పౌష్టికాహారం, బరువు తగ్గింపు మరియు చర్మ సంరక్షణకు సంబంధించిన విశ్వవ్యాప్త సంస్థ. ఈ సంస్థని 1980లో స్థాపించారు మరియు దీనిలో ప్రపంచవ్యాప్తంగా సుమారు 4వేల మంది ఉద్యోగులు పనిచేస్తున్నారు. 2009లో హెర్బాలైఫ్‌ నికర అమ్మకాలు 2.3 బిలియన్‌ US డాలర్లను చేరుకున్నాయి. ఈ సంస్థ కార్పొరేట్‌ ప్రధాన కార్యాలయం USAలోని లాస్‌ఏంజిలెస్‌లో ఉంది.
ఈ సంస్థ తన ఉత్పత్తులను 74 దేశాలలో పంపిణీ చేస్తుంది. దీని కోసం సుమారు 2 మిలియన్ల పంపిణీదారులతో నెటవర్క్‌ను కలిగి ఉంది. వీరిలో కొందరు ఉత్పత్తుల మీద లాభాలు గడించడంతో పాటు అదనంగా కమిషన్‌ను కూడా మల్లీలెవల్‌ మార్కెటింగ్‌ (MLM) పరిహారం ఏర్పాటు వల్ల పొందుతున్నారు.
1980 ఫిబ్రవరిలో మార్క్‌ హగ్స్‌ హెర్బాలైఫ్‌ బరువు తగ్గింపు ఉత్పత్తిని తన కారు ట్రంక్‌లో పెట్టి అమ్మడం ప్రారంభించారు. హగ్స్‌ తరచుగా చెప్పేదాని ప్రకారం, ఆయన తల్లి బరువు తగ్గించుకునేందుకు చేసిన ప్రయత్నాలను చూసిన తర్వాత బరువు తగ్గించే ఉత్పత్తిని తను తయారు చేశాడు. ఆయన తల్లి తినే విషయంలో సరిగా లేక, బరవు తగ్గింపు కొరకు అనారోగ్య విధానాలు పాటించి మరణించారు. బహుళస్థాయి‌ మార్కెటింగ్‌ పంపిణీ మరియు ఎదుగుదల పద్ధతిని ఎంచుకున్నాక సంస్థ, అనేక వేల మంది పంపిణీదారులను ఆకర్షించింది. వీరు ఉత్పత్తులను ఇళ్లకు వెళ్లి అమ్మేవారు. కేవలం నోటి ద్వారా ప్రచారము జరిగేది. తర్వాత కాలంలో చిల్లర‌ వాణిజ్య దుకాణాలలో ఈ ఉత్పత్తులు అమ్మడం ప్రారంభమయింది.
ఈ సంస్థ యొక్క నినాదం "ఇప్పుడే బరువు తగ్గించుకోండి. ఎలాగో నన్ను అడగండి". ఈ మార్కెటింగ్‌ ఆలోచనను పంపిణీదారులు పెద్ద బ్యాడ్జ్‌లు, ఫ్లయర్‌లు, పోస్టర్‌ల ద్వారా తీసుకెళ్లారు. ఆరంభ పద్ధతులో పంపిణీదారులను సెమినార్లు నిర్వహించడం ద్వారా తీసుకునేవారు. ఇందులో పంపిణీదారులకు ఆరోగ్యం గురించి బరువు తగ్గించుకునే విధానం గురించి హెర్బాలైఫ్‌ ఉత్పత్తులను చూపించి, హగ్స్‌ వారికికీ నోట్స్‌ ఇచ్చేవారు. 1982 నాటికి హెర్బాలైఫ్‌ 2 మిలియన్ల US‌డాలర్లకు అమ్మకాలను పెంచుకుని కెనడాకు విస్తరించింది.
1985లో కాలిఫోర్నియా అటార్నీ జనరల్‌ సంస్థ మీద దావా వేశారు. సంస్థ దాని ఉత్పత్తుల గురించి తప్పు ప్రచారం చేస్తోందని ఆరోపించారు. ఈ వ్యాజ్యాన్ని ఎలాంటి తప్పు చేయలేదని చెబుతూనే 8.5 లక్షల US డాలర్లకు సెటిల్‌ చేసుకున్నారు. 1986లో హెర్బాలైఫ్‌ నాస్‌డాక్‌లో పబ్లిక్‌ ట్రేడింగ్‌ సంస్థగా మారింది. 1996లో హెర్బాలైఫ్‌ బిలియన్‌ డాలర్ల వార్షిక అమ్మకాలను చేరుకుంది.
మార్క్‌ హగ్స్‌ 44 ఏళ్ల వయసులో మరణించారు. లాంస్‌ ఏంజిలెస్‌ కౌంటీ కార్నర్‌ అటాప్సీ పేర్కొన్న దాని ప్రకారం, ఆయన ప్రమాదవశాత్తు అధిక మోతాదు‌ తీసుకోవడం వల్ల మరణించారు. ఆయన మరణం తర్వాత కూడా సంస్థ ఎదుగుదల ఆగలేదు. 2002లో దీనిని విట్నీ అండ్‌ కో LAల్‌సి మరియు గోల్డెన్‌ గేట్‌ క్యాపిటల్‌ అనే సంస్థలు కలిసి 685 మిలియన్‌ US డాలర్లకు సొంతం చేసుకున్నాయి. దీనిని వీరు ప్రైవేట్‌ సంస్థగా చేశారు.
2003 ఏప్రిల్‌లో, మైకెల్‌ ఓ. జాన్సన్‌ అనే వ్యక్తి హెర్బాలైఫ్‌ సిఈఓగా చేరారు. దీనికి ముందు ఆయన 17 సంవత్సరాల పాటు వాల్ట్‌డిస్నీ సంస్థలో పనిచేశారు. ఇక్కడకు వచ్చే ముందు ఆయన వాల్ట్‌ డిస్నీ ఇంటర్నేషనల్‌లో వైస్‌ ప్రెసిడెంట్‌గా పనిచేశారు. 2004 డిసెంబరు 16న, సంస్థ తొలిసారి న్యూయార్క్‌ స్టాక్‌ ఎక్చేంజ్‌లో 1.45లక్షల కామన్‌ షేర్లను, వాటా ఒక్కింటికి 14 డాలర్లు చొప్పున అందుబాటులోకి తెచ్చింది. 2004లో వార్షిక అమ్మకాలు 1.3 బిలియన్ల US డాలర్లుగా నమోదయ్యాయి. 2005 ఏప్రిల్‌లో సంస్థ తన 25వ వార్షికోత్సవాన్ని జరుపుకుంది. నాలుగు రోజుల పాటు జరిగిన ఈ కార్యక్రమంలో సుమారు 35వేల మంది పాల్గన్నారు. ప్రపంచవాప్తంగా ఉన్న హెర్బాలైఫ్‌ స్వతంత్ర పంపిణీదారులు దీనికి హాజరయ్యారు. 2005 ఆగస్టులో డాక్లర్‌ స్టీవ్‌ హెనిగ్‌ సంస్థ ముఖ్య శాస్త్రీయ పరిశోధన అధికారిగా చేరారు. ఉత్పత్తుల పరిశోధన మరియు అభివృద్ధి కోసం ఈయన పనిచేశారు. 2008లో సిఓఓ గ్రెగ్‌ ప్రోబర్‌ ప్రెసిడెంట్‌గా రాజీనామా చేశారు. తన రెజ్యూమ్‌లో పేర్కొన్న అవసరమైన ఎంబిఎ డిగ్రీని ఆయన పూర్తి చేయకపోవడమే దీనికి కారణం.
హెర్బాలైఫ్‌ బహుళస్థాయి‌ మార్కెటింగ్‌ (కొన్నిసార్లు MLM‌ లేదా నెట్‌వర్క్‌ మార్కెటింగ్‌ అంటారు) సంస్థ. దీనికి అదనంగా ఉత్పత్తుల అమ్మకాల మీద లాభాలు కూడా ఉంటాయి. హెర్బాలైఫ్‌ పంపిణీదారులు తమ కింద స్థాయిలో ఉన్న పంపిణీదారులకు అమ్మిన ఉత్పత్తులపై కమిషన్‌ పొందుతారు. MLM యొక్క మద్దతుదారులు ఇది సరైన పరిహార పద్ధతి అని భావించారు. MLM పద్ధతి పిరమిడ్‌ పద్ధతికి సమాంతరంగా ఉందనే విమర్శలు కూడా వచ్చాయి. వ్యక్తిగత పంపిణీదారులకు దీనివల్ల ఒనగూరే ప్రయోజనం ఉండదని కూడా విమర్శలు వచ్చాయి. అయితే హెర్బాలైఫ్‌ ఇలాంటి ఆరోపణలన్నింటినీ తోసిపుచ్చింది. హెర్బాలైఫ్‌ తన ఉత్పత్తులు ఉన్న అనేక దేశాలలో డైరెక్ట్‌ సెల్లింగ్‌ అసోసియేషన్‌లలో సభ్యురాలు.
యు.ఎస్‌.సెక్యూరిటీ అండ్‌ ఎక్చేంజ్‌ కమిషన్‌ (SEC) దగ్గర దరఖాస్తు చేసుకున్న సమయంలో సంస్థ యాజమాన్యం గతంలో సరిగా వ్యాపార వ్యవహారాలు చేయనందుకు కలిగిన సమస్యలను కూడా పేర్కొంది. వాటి వల్ల దీర్ఘకాలంలో కలుగుతున్న సమస్యలను విశిదీకరించింది. ఇలాంటివి మళ్లీ జరగకుండా చూడాల్సిన అవసరాలను పేర్కొన్నారు. సంస్థ యాజమాన్యం, పంపిణీదారుల సంఖ్య, కొనసాగింపును కీలక అంశంగా పరిగణించి, ఆర్థిక నివేదికల్లో పేర్కొంది. ప్రతి ఏడాది జనవరిలో, అమ్మకాల నాయకులు తిరిగి అర్హత సాధించాల్సిన అవసరం ఉంది. గత 12 నెలల కాలంలో ఎవరైతే అమ్మకాల నాయకునిగా ఉండాల్సిన అర్హతను చేరుకోలేదో అలాంటి వారిని ఆ పదవి నుంచి తొలగిస్తారు. తాజాగా గత 12 నెలల కాలంలో జనవరి 2010 నాటికి నాయకుల అర్హత విషయంలో 2008తో పోలిస్తే 40.3 శాతం పెరుగుదల కనిపించింది. లాస్‌ ఏంజెలిస్‌ కౌంటీలో అత్యధిక లాభాలు సాధిస్తున్న సంస్థలలో హెర్బాలైఫ్‌ ఒకటిగా నిలిచింది.
1994లో సంస్థ వ్యవస్థాపకులు మార్క్‌ హగ్స్‌ హెర్బాలైఫ్‌ ఫ్యామిలీ ఫౌండేషన్‌ను, ఒక 501 (సి) (3) లాభాపేక్ష లేని కార్పొరేషన్‌ను ప్రారంభించారు. ఆపదలో ఉన్న సరైన పౌష్టికాహారం లేని పిల్లలకు సహాయం చేసే సంస్థలకు ఈ సంస్థ సహాయం చేస్తుంది. అదనంగా, ఈ ఫౌండేషన్‌ ప్రకృతి విపత్తుల సమయంలోనూ సహాయం అందజేస్తోంది.
2005లో HFF‌ కాసా హెర్బాలైఫ్‌ కార్యక్రమాన్ని ప్రవేశపెట్టింది. పిల్లలకు సేవల చేస్తున్న స్వచ్ఛంద సంస్థలతో కలిసి, పౌష్టికాహారాన్ని అదించడం కోసం దీనిని ఏర్పాటు చేశారు. ఈ కార్యక్రమంలో అపాయం‌ ఎక్కువగా ఉన్న పిల్లలకు సహాయం చేస్తారు. కాసా హెర్బాలైఫ్‌ 1998లో బ్రెజిల్‌లో ఒక అనాథాశ్రమాన్ని ఏర్పాటు చేసింది. ఇప్పటికీ దీనికి సహాయం చేస్తోంది. ఆరు ఖండాల్లో 50కి పైగా కార్యక్రమాలను ఏర్పాటు చేసింది.
HFF‌కు హెర్బాలైఫ్‌ మద్దతు ఇస్తోంది. దీని స్వతంత్ర పంపిణీదారులు, ఉద్యోగులు మరియు స్నేహితులు కూడా దీనికి మద్దతు ఇస్తున్నారు. ప్రారంభంలో ఇచ్చిన గ్రాంట్‌తో పాటు, స్థానికంగా ఉన్న స్వతంత్ర పంపిణీదారులు మరియు ఉద్యోగులు కూడా ఇందులో నేరుగా పాల్గంటున్నారు. వీరందరూ స్థానిక కాసా హెర్బాలైఫ్‌ కార్యక్రమం ఆర్థిక విరాళాల ద్వారా, వాలంటీర్ల కార్యక్రమాల ద్వారా పాల్గంటున్నారు.
హెర్బాలైఫ్‌ సంస్థ అనేక మంది అథ్లెట్లను, క్రీడాజట్లను, క్రీడాంశాలను ప్రపంచ వ్యాప్తంగా స్పాన్సర్‌ చేస్తోంది:
దీనికి సంబంధించిన పూర్తి జాబితాను హెర్బాలైఫ్‌ స్పోర్ట్స్‌ స్పాన్సర్‌షిప్‌ వెబ్‌సైట్‌లో చూడొచ్చు.
హెర్బాలైఫ్‌ యొక్క ఉత్పత్తులు అనేక ప్రొటీన్‌ షేక్స్‌, ప్రొటీన్‌ స్నాక్స్‌, పౌష్టికాహారం, శక్తి మరియు ఫిట్‌నెస్‌ సప్లిమెంట్స్‌ మరియు వ్యక్తిగత సంరక్షణకు సంబంధించిన ఉత్పత్తులను కలిగి ఉంది. ఫార్ములా 1 ప్రొటీన్‌ షేక్‌, సోయ ఆధారిత మీల్‌ రీప్లేస్‌మెంట్‌ షేక్‌ అనేది సంస్థ యొక్క నెంబర్‌వన్‌ ఉత్పత్తి. సంస్థ తొలుత అమ్మిన ఉత్పత్తి కూడా ఇదే. గుండె ఆరోగ్యానికి, అరుగుదల ఆరోగ్యానికి మరియు చర్మసంరక్షణకు సంబంధించిన ఉత్పత్తులు కూడా సంస్థ తయారు చేస్తోంది. కొన్ని ఉత్పత్తులు శాకాహారం, కోషెర్‌ లేదాహలాల్‌ చేసినవి మరియు హెర్బాలైఫ్‌ టెస్టిమోనియల్స్‌ను అందజేస్తోంది. ఉత్పత్తి మార్కెటింగ్‌లో భాగంగా, ఆరోగ్య వృత్తి నిపుణుల సలహాలను కూడా అందిస్తోంది.
2009 10K ప్రకారం, బరువు నియంత్రణకు సంబంధించి, పౌష్టికాహార మరియు వ్యక్తిగత సంరక్షణ ఉత్పత్తులు మూడో పార్టీ తయారీ సంస్థలు తయారు చేస్తుంటాయి. అనేక సంస్థలు చైనాలో ఉత్పత్తులను తయారు చేస్తున్నాయి. అయితే హెర్బాలైఫ్‌ మాత్రం కాలిఫోర్నియాలోని లేక్‌ ఫారెస్ట్‌లో ఉన్న తమ సొంత తయారీ సంస్థలో వీటని తయారు చేస్తోంది. హెర్బాలైఫ్‌ ప్రస్తుతం తాను ఇటీవల తీసుకున్న తయారీ సంస్థకు అనేక మార్పులను చేస్తోంది. ఈ మార్పులు కూడా పూర్తయితే సొంత తయారీ సామర్ధ్యం మరింత పెరుగుతుంది.
హెర్బాలైఫ్‌ యొక్క ఫార్ములా 1 ప్రొటీన్‌ షేక్‌ ఉత్పత్తి గురించి రెండు విభిన్న ఫార్ములేషన్‌లతో క్లినికల్‌ అధ్యయనాలు‌ పూర్తి చేయడం జరిగింది. ఈ అధ్యయన‌ ఫలితాలను చూస్తే హెర్బాలైఫ్‌ న్యాయవాదులు చేస్తున్న ఆరోపణలకు మద్దతుగా నిలవడంలో రెండూ విఫలమయ్యాయి. 
ట్రెజాన్‌ గురించి అధ్యయనంలో పౌష్టికాహార సప్లిమెంట్‌లను పోల్చి చూస్తే (ప్రొటీన్‌ పౌడర్‌ యొక్క ప్రదర్శన, హెర్బాలైఫ్‌ ఇంటర్నేషనల్‌, లాస్‌ ఏంజెలిస్‌) ఒకే తరహా రుచి ఉన్న కార్బొహైడ్రేట్‌ ప్లేసెబో ఉంది. ఈ రెండు చికిత్సలు‌ కూడా స్పష్టమైన తేడాలు చూపలేదు. శరీర బరువును తగ్గించడంలో ఇది ప్రాథమిక ప్రభావం కలిగి ఉంది. శరీరం యొక్క బరువు సూచీ‌ ప్రభావం, చుట్టుకొలత లేదా కొవ్వును తగ్గించే అనేక అంశాలు కూడా పెద్దగా తేడాను కలిగి లేవు. హై ప్రొటీన్‌ పౌడర్‌ ఎక్కువ కొవ్వు పరిమాణాన్ని కోల్పోయింది. 1.01 కేజీలలో 0.05 ప్రొటీన్ ఉంది. ఇది రెండో విశ్లేషణ. స్వతంత్ర అధ్యయనాలతో విశ్లేషణ చేసే వరకూ దీని గురించి ఒక అవగాహనకు రావడం మంచిది కాదు. 
ది లీ అధ్యయనము అనేది అదే తరహా నమూనాను కలిగి ఉన్నా, ప్రొటీన్‌ పౌడర్‌ విషయంలో విభిన్నమైన పేరు కలిగి ఉంది. (షేప్‌ వర్క్స్‌ ఫార్ములా 3, హెర్బాలైఫ్‌). లీ మొదలైనవారు ప్లేసేబోతో పోలిస్తే కొవ్వు పరిమాణం పై ఈ ప్రోటీన్ యొక్క ప్రభావంలో ఎలాంటి తేడాను చూడలేదు. ఇతర శరీర బరువు మరియు మిశ్రమాల ఫలితాలు కూడా హెర్బాలైబ్‌ ప్రొటీన్‌ మరియు ప్లేసెబోల మధ్య తేడాలను చూపలేదు. ఒక సబ్‌గ్రూప్‌ విశ్లేషణ ప్రకారం, డైటరీ కంప్లయన్స్‌ 70 శాతం అధికంగా ఉంది. ఇందులోని హై ప్రొటీన్‌ చికిత్స‌ చాలా ప్రభావాన్ని కలిగి ఉంది. ఇది శరీరంలోని కొవ్వును కరిగించడంలో బాగా ఉపయోగపడుతుంది. ఈ ద్వితీయ శ్రేణి విశ్లేషణ ఇవి తీసుకోవాల్సిన జాగ్రత్తలను విశిదీకరించింది. వ్యక్తిగత అధ్యయనములు‌ జరిగే వరకూ వీటిని పరిగణలోకి తీసుకోలేం. 
సాధారణంగా, ఈ అధ్యయనములు‌ హెర్బాలైఫ్‌ ప్రోటీన్‌ పౌడర్‌ను సమర్ధించడానికి సాక్ష్యంగా సరిపోవు. ఈ పౌడర్‌ శరీరంలో కొవ్వును ప్లేసిబో కంటే ఎక్కువగా కరిగించగలదని చెప్పలేం.
హెర్బాలైఫ్‌ యొక్క శాస్త్రీయ సలహా బోర్డుకు డేవిడ్‌ హెబెర్‌ నాయకత్వం వహిస్తున్నారు. ఈయన UCLAలో ఉన్న సెంటర్‌ ఫర్‌ హ్యూమన్‌ న్యూట్రిషన్‌ ఇన్‌ ది డిపార్ట్‌మెంట్‌ ఆఫ్‌ మెడిసిన్‌లో పబ్లిక్‌ హెల్త్‌ అండ్‌ మెడిసిన్‌ విభాగంలో ప్రొఫెసర్‌గా పనిచేస్తున్నారు. 2004 ఫోర్బ్స్‌ ఆర్టికల్‌  ప్రకారం, హెబెర్‌ యొక్క సెంటర్‌ ఫర్‌ హ్యూమన్‌ న్యూట్రిషన్‌లోని మార్క్‌ హగ్స్‌ సెల్యులర్‌ అండ్‌ మాలిక్యులర్‌ న్యూట్రిషన్‌ లాబరేటరీకి హెర్బాలైఫ్‌ 3 మిలియన్‌ డాలర్లు విరాళం ఇవ్వగానే హెబెర్‌ ఆ సంస్థలో చేరారు.
UCLA పాఠశాల‌ ఆఫ్‌ మెడిసిన్‌లో, ఫార్మాకాలజీ విభాగంలో మెడిసిన్‌ అండ్‌ డిస్టింగ్విష్డ్‌ ప్రొఫెసర్‌గా పని చేసే లూయిస్‌ జె. ఇగ్నారో కూడా హెర్బాలైఫ్‌ యొక్క శాస్త్రీయ సలహా బోర్డులో సభ్యుడిగా చేరారు. శరీరంలో నైట్రిక్‌ ఆక్సైడ్‌ను సొంతంగా పెంచుకునే విధంగా ఆహార సప్లిమెంట్స్‌ను పెంచే నెట్వర్క్స్‌ను అభివృద్ధి చేయడంలో ఇగ్నారో పనిచేశారు. తర్వాత కాలంలో ఆయన సంస్థ యొక్క శాస్త్రీయ సలహా బోర్డులో సభ్యుడయ్యారు. ఇగ్నారో ఈ ఉత్పత్తిని తొలి 12 నెలల కాలానికి ఒక మిలియన్‌ డాలర్లకు పైగా రాయల్టీ తీసుకుని సంస్థకి ఇచ్చేందుకు ఒప్పందం చేసుకున్నారు. ఇగ్నారో నైట్‌వర్క్‌ యొక్క ఉత్పత్తిని ప్రఖ్యాత" ప్రొసీడింగ్స్‌ ఆఫ్‌ ది నేషనల్‌ అకాడమీ ఆఫ్‌ సైన్సెస్‌"కు కూడా ప్రమోట్‌ చేయగలిగారు. అయితే ప్రచురణ‌లో ఉన్న ఆర్థిక ఆసక్తి గురించి మాత్రం తెలపలేదు. హెర్బాలైఫ్‌తో ఇగ్నారోకు ఉన్న బంధాలు బయటకు వచ్చాక, ఈ జర్నల్‌ వ్యాసమునకు సంబంధించి సవరణలు చేసింది. ఇందులో ఇగ్నారో యొక్క కనబడని ఆసక్తి గురించి పేర్కొంది. UCLA తన సొంత విచారణను చేపట్టి, ఇగ్నారో ఎలాంటి అసహజ పనులు చేయలేదని, దీనికి సంబంధించిన పరిశోధన ఇటలీలో చేశారని, దీనికి UCLA ఎలాంటి నిధులు ఇవ్వలేదని తెలిపింది. కాబట్టి, న్యాయపరంగా దీని గురించి బయటకు చెప్పాల్సిన అవసరం లేదు. ఇగ్నారో హెర్బాలైఫ్‌ యొక్క నైట్‌వర్క్స్‌ యొక్క ప్రమోషనల్‌ వీడియోలో గంటసేపు కనిపించారు.వెస్ట్‌ వర్జీనియా క్లాస్‌ యాక్షన్‌ సూట్‌లో, "మే వర్సెస్‌ హెర్బాలైఫ్‌ ఇంటర్నేషన్‌ సంస్థ మొదలైనవి" కొన్ని ఆరోపణలు చేశారు. "హెర్బాలైఫ్‌ ఇంటర్నేషన్‌ పంపిణీదారులు టెలి మార్కెటింగ్‌ పద్దతిలో టెలిఫోన్‌ వినియోగదారుల రక్షణ చట్టాన్ని లేదా TCPAను ఉల్లంఘించారు. ఇలాంటి పంపిణీదారులను హెర్బాలైఫ్‌ ఇంటర్నేషనల్‌ నియంత్రించాలి. మరీ ముఖ్యంగా, వాది ఆరోపణ ప్రకారం, అనేకమంది హెర్బాలైఫ్‌ పంపిణీదారులు ముందే రికార్డు చేసిన టెలిఫోన్‌ సంభాషణలను వినియోగదారులకు వినిపిస్తున్నారు. ఇది కూడా TCPA చట్టాన్ని ఉల్లంఘించినట్లే".
హెర్బాలైఫ్‌ యాజమాన్యం రెండు కేసులనూ సమర్ధంగా ఎదుర్కోగలిగింది. వర్జీనియా కేసులో, హెర్బాలైఫ్‌ విధానాలకు విరుద్ధంగా ఏ పంపిణీదారుడూ పని చేయలేదని సంస్థ తెలిపింది. ఈ కేసుల వల్ల తమ సంస్థ ఆర్థిక అంశాల పై ప్రభావం పడకుండా యాజమాన్యం చూసుకుంది. ప్రత్యేకించి ఇలాంటి వివాదాల వల్ల ఎలాంటి తీర్పులు వస్తాయనే అంశాన్ని గమనించి కొంత మొత్తాన్ని ముందుగానే కేటాయించారు. హెర్బాలైఫ్‌ మరియు దాని పంపిణీదారులు 7 మిలియన్‌ డాలర్లు చెల్లించడం ద్వారా ఈ కేసును పరిష్కరించుకున్నారు. ఇందులో ఎలాంటి తప్పు చేయలేదని హెర్బాలైఫ్‌ ఇంటర్నేషనల్‌ స్పష్టం చేసింది. పంపిణీదారుల పై ఎలాంటి చర్యలు జరగకుండా చూసుకుంది.
హెర్బాలైఫ్‌ బరువు తగ్గింపు ఉత్పత్తుల్లో కొన్ని మా హూఆంగ్‌ లేదా "సిడా కార్డిఫోలియా" అనే పదార్థాన్ని కలిగి ఉన్నాయి. ఈ రెండు మూలికలు ఎఫెడ్రైన్‌ ఇల్కాలాయిడ్స్‌ను కలిగి ఉన్నాయి. 2002లో యు.ఎస్‌. రాష్ట్రాలు ఎఫెడ్రైన్‌ అల్కాలాయిడ్స్‌ను నిషేధించిన తర్వాత హెర్బాలైఫ్‌ కూడా ఎఫెడ్రైన్‌ను తమ ఉత్పత్తుల్లో వాడటాన్ని నిషేధించింది. యు.ఎస్‌. ఆహారం మరియు డ్రగ్‌ నిర్వహణ సంస్థ ఎఫెడ్రా అనే పదార్థాన్ని 2004లో నిషేధించింది.
2007లో స్విట్జర్లాండ్‌లోని బెర్న్‌లో ఉన్న యూనివర్శిటీలోని ఆసుపత్రిలో వైద్యులు శాస్త్రీయ పరిశోధనలు చేశారు. వీరికి ఇజ్రాయెల్‌లోని లివర్‌ యూనిట్‌ ఆఫ్‌ హాడాస్సా హీబ్రూ విశ్వవిద్యాలయ మెడికల్‌ సెంటర్‌ కూడా జతకలిసింది. హెర్బాలైఫ్‌ ఉత్పత్తులు మరియు హెపటైటిస్‌ల మధ్య ఉన్న సంబంధాన్ని ఇవి గుర్తించాయి. దీనికి బదులుగా, స్పానిష్‌ ఆరోగ్య మంత్రిత్వ శాఖ, హెర్బాలైప్‌ ఉత్పత్తుల వినియోగం గురించి హెచ్చరిక జారీ చేసింది. తాము స్పానిష్‌ అధికారులతో పూర్తిగా సహకరిస్తామని హెర్బాలైఫ్‌ ప్రకటించింది.
2008 మేలో వినియోగదారుల ఆసక్తిని కాపాడే సంస్థ అయిన ఫ్రాడ్‌ డిస్కవరీ ఇన్‌స్టిట్యూట్ పేర్కొన్న దాని ప్రకారం, హెర్బాలైఫ్‌ ఉత్పత్తులు కాలిఫోర్నియాలో చట్టం యొక్క ప్రొపోజిషన్‌ 65ను ఉల్లంఘిస్తున్నాయని నివేదిక ఇచ్చింది. ది ఫ్రాడ్‌ డిస్కవరీ సంస్థను వ్యాపారవేత్త బారీ మిన్‌కో స్థాపించారు. ఈయన స్టాక్‌ విషయంలో మోసాలు చేసినందుకు ఏడు సంవత్సరాల పాటు జైలు జీవితం గడిపారు. హెర్బాలైఫ్‌ స్టాక్‌ గురించి ఆరోపణలను తగ్గించడం ద్వారా తమ సంస్థకి లాభమని ఆయన గుర్తించారు. అయితే దీనికి హెర్బాలైఫ్‌ స్పందించి, తమ ఉత్పత్తులు FDA నిబంధనలకు అనుగుణంగా తయారవుతున్నాయని తెలిపింది. ప్రొపోజిషన్‌ 65 పరిధిని తాము ఉల్లంఘించలేదని చెబుతూ, ల్యాబ్‌ పరీక్షలను కూడా సమర్పించింది.
2008 మే 10న, ఒక మహిళ వాజ్యం దాఖలు చేసింది. హెర్బాలైఫ్‌ ఉత్పత్తులు వాడటం వల్ల కాలేయానికి సంబంధించిన ఆరోగ్య సమస్యలు ఎదురయ్యాయని పేర్కొంది. ఈ సూట్‌ను న్యాయవాది క్రిస్టోఫర్‌ గ్రెల్‌ దాఖలు చేశారు. దీనిని డైటరీ సప్లిమెంట్‌ సేఫ్టీ కమిటీ సహ వ్యవస్థాపకులు కూడా సమర్ధించారు. ఇది బ్యారీ మిన్‌కోకు చెందిన సంస్థ. 2008 జూన్‌ 17న, ఈ వాజ్యంలో ఉత్పత్తులను పంపిణీ చేసిన వారిని కూడా చేర్చారు. హెర్బాలైఫ్‌ ఉత్పత్తుల వల్ల సమస్యలు ఎదుర్కొన్న వారందరినీ ఒక దగ్గరకు చేర్చేందుకు గ్రెల్‌ ఒక వెబ్‌సైట్‌ను కూడా ప్రారంభించారు. 2008 ఆగస్టులో, మిన్‌కో హెర్బాలైఫ్ ‌పై చేసిన ఆరోపణలన్నింటినీ విరమించుకోవడంటో పాటు, తన వెబ్‌సైట్‌ నుంచి సంస్థకి సంబంధించిన అంశాలను కూడా తొలగించారు.
2008 ఏప్రిల్‌ నాటికి, అనేక వాణిజ్యపరమైన సిరీస్‌లో, ఫాక్స్‌ ప్రకటనల గృహ‌ ఆధారిత వ్యాపారంలో US ‌టెలివిజన్‌లో పెద్ద సంఖ్యలో కనిపించాయి. ఈ ప్రకటనలు ఒక సిరీస్‌గా వచ్చి నటులు వ్యక్తిగతంగా డబ్బు సంపాదించుకోవడానికి ఉపయోగపడ్డాయి. ఈ వ్యాపార కార్యక్రమం వల్ల నెలకు 5 నుంచి 15 వేల డాలర్లు సంపాదించుకున్నారు. ఈ ప్రకటనలు వీక్షకులను ఒక వైబ్‌సెట్‌కు తీసుకెళతాయి. అక్కడ వారు ఒక సక్సెస్‌ కిట్‌ను పొందవచ్చు. ఈ కిట్‌ తమ వ్యాపార అవకాశాలను ఎలా విస్తరించుకోవచ్చనే అంశాన్ని చూపించలేకపోయాయి.
ఈ ప్రకటనలను హెర్బాలైఫ్‌ యొక్క స్వతంత్ర పంపిణీదారులు నడిపించారు. వీటిని కొత్తగా తమ దగ్గర పంపిణీదారులను నియమించుకోవడం కోసం ఉపయోగించారు. ఇది చట్టవ్యతిరేకం కాదు, ఇలాంటి ప్రకటనలను విమర్శించేవారు ప్రకటనదారులు తమ సంస్థ సమూహాల గురించి ప్రచారం చేసుకోవాలని సూచిస్తారు.
2005లో ఇజ్రాయెల్‌ ఆరోగ్య మంత్రి, హెర్బాలైఫ్‌ ఉత్పత్తుల గురించి విచారణకు ఆదేశించారు. తమ దేశంలో మరణించిన నలుగురు వ్యక్తుల కాలేయంలో, ఈ ఉత్పత్తులు వాడటం వల్ల సమస్యలు వచ్చాయనేది ఆరోపణ. హెర్బాలైఫ్‌ ఉత్పత్తులలో టాక్సిక్‌ పదార్థాలు క్వాక్వా, కొంప్రి, క్రాస్కా కలిసి ఉన్నాయి. ఈ ఉత్పత్తులను, బయో మెడికల్‌ రీసెర్చ్‌ డిజైన్‌ లిమిటెడ్‌ (B.R.D.) లాబరేటరీకి పంపించారు. ఇది USలో ఉన్న ఒక ప్రైవేట్‌ లాబరేటరీ. ఈ పరిశోధనలు, విచారణలు అన్నింటిలోనూ, హెర్బాలైఫ్‌ ఉత్పత్తులు వాడటం క్షేమమేనని తేలింది.
హెర్బాలైఫ్‌ ఉత్పత్తులు "అగ్లీబెట్టీ " అనే హాస్య కార్యక్రమంలో తమ తొలి ఎపిసోడ్‌ నుంచే పారడీ చేయబడ్డాయి. పైలట్‌లో, అనధికారికంగా తెలిసిన దాని ప్రకారం "నేను హెర్బాలెక్స్‌ను అమ్మడం లేదు" అని వస్తుంది. బ్రెట్టీ యొక్క సోదరి హిల్డా హెర్బాలెక్స్‌ అనే సంస్థ యొక్క పంపిణీదారుగా కనిపిస్తారు. దీని లోగో హెర్బాలైఫ్‌ లోగోకు దగ్గరగా ఉంది. వాస్తవంలో హెర్బాలెక్స్‌ అనేది పోలండ్‌లో ఉన్న ప్రత్యామ్నాయ మందులను తయారు చేసే సంస్థ. దీనికి హెర్బాలైఫ్‌తో సంబంధం లేదు.
"ట్రస్ట్‌, లస్ట్‌ అండ్‌ మస్ట్‌"లో బెట్టీ ఆర్థిక ఒత్తిడి తట్టుకోలేక హెర్బాలెక్స్‌ ఉత్పత్తులు అమ్మడానికి సిద్ధపడతారు. ఆమె "పది రోజుల్లో పది పౌండ్లు" అనే ట్యాగ్‌ను తగిలించుకుని ఉంటుంది. ఇది "ఇప్పుడే బరువు తగ్గండి. ఎలాగో నన్ను అడగండి" అనే హెర్బాలైఫ్‌ పంపిణీదారులు తగిలించుకునే బ్యాడ్జ్‌లాగే ఉంది.
"లా ఫీయా మాస్‌ బెల్లా" లో ఇది "అగ్లీబెట్టీ " తరహా కథనంతో ఉండే స్పానిష్‌ భాషా కార్యక్రమం. ఇందులో ప్రధాన పాత్ర హెర్బాలైఫ్‌ యొక్క అసలు ఉత్పత్తులను వాడుతుంది. షో యొక్క ఆరు ఎపిసోడ్‌లలో దీని యొక్క భౌతిక మార్పులను స్క్రీన్‌ మీదే చూపిస్తారు.
2000లో కింగ్‌ ఆఫ్‌ ద హిల్‌ ఎపిసోడ్‌ "బిల్‌ ఆఫ్‌ సేల్స్‌" పేరుతో వచ్చింది. పెగ్గీ తన సొంత వ్యాపారాన్ని ఒక MLM అమ్మకాల సంస్థ అయిన "మెటాలైఫ్"లో ‌ప్రారంభిస్తుంది.